Duvenhageskraal 2019 | Go Turquoise
Die ou Wiele en die ou Bene van Duvenageskraal
Soos wat hulle bymekaar verby, sien ek hoe kyk hulle na mekaar. Een van bo die ander van onder kyk hulle vir mekaar. Op eens wonder ek wat dink hulle van mekaar. Jare se afstand afgelê oor berg en dal, oop vlaktes, koue, hitte, dae en nagte. Die jare se lestsels sigbaar op beide. Beide wonder oor die ondeskeie paaie wat hulle gereis het.
Ja, yster en vlees bekyk mekaar. Wat dink die ou motors van die oumense wat hier verby en hulle betrag en wat dink die mense van die karre van weleer.
Duvenhageskraal is 'n besonderse plek vandag. Ou karre en mense op eendag bymekaar. Die geleentheid Tooi Turkoois. Beide sit hulle beste voet of is dit nou wiel voor vir die spog geleentheid.
Die broers Van Waveren, Piet en Jan is beide ewe trots op hulle werk. Jan op al die ou motors en Piet met al die bejaardes wat vandag spesiaal, sommiges van vêr, die geleentheid bywoon.
Die program is kort die sprekers op die man af met een boodskap "julle is vir ons waardevol koester jouself"
Soos Jan sy oumotors koester en met passie versorg so wil Piet ook met Tooi Turkoois mense laat besef dat ons, ons bejaardes moet koester en met passie versorg. Hulle kom vêr paaie en het ongelooflike draaie geloop met jare se ondervinding.
Dankie vir Jan en Piet se moeite en versorging elkeen op sy eie terrein. Dankie vir die mense wat die dag nie net moontlik gemaak het nie maar ook baie aangenaam gemaak het.
Dankie vir die spog geleentheid. My ou bakkie en ek dink dieselfde, volgende jaar is ons weer in die lang pad, oppad na Duvenhageskraal. Nog 'n ondervinding, nog 'n belewenis, weer 'n ontmoeting op die lewens reis…